หนูโดนแมวข่วน มีเลือดซิบ เคยฉีดยาโรคพิษสุนัขบ้าและบาดทะยักตอน 3 ปีที่แล้ว ฉีดหลายเข็มมากค่ะ ต้องไปฉีดอีกมั้ยคะ แมวเป็นแมวเลี้ยงเอง ไม่ได้ฉีดยาค่ะ (โดนเมื่อคืนค่ะ)
สวัสดีค่ะ หากโดนแมวข่วนจนเกิดเลือดออก ก็อาจเสี่ยงต่อการติดเชื้อพิษสุนัขบ้าได้ อย่างไรก็ตาม หากเป็นแมวที่เลี้ยงเอง อาจใช้วิธีเฝ้าสังเกตอาการแมวไปก่อนก็ได้ โดยหากแมวไม่ตายภายใน 4-5 วัน (แมวจะตายเร็วกว่าสุนัข) แสดงว่าแมวไม่ได้เป็นโรคพิษสุนัขบ้า และก็ไม่จำเป็นต้องไปฉีดวัคซีนกระตุ้นค่ะแต่หากแมวมีอาการผิดปกติใน 1-2 วัน เช่น ซึม หลบซ่อนตัว ไม่กินอาหาร ไม่กินน้ำ ก็ควรรีบไปฉีดวัคซีนพิษสุนัขบ้ากระตุ้นไว้ก่อน โดยหากเคยฉีดวัคซีนพิษสุนัขบ้าครบคอร์สไปแล้วเมื่อ 3 ปีก่อน ก็ให้ฉีดกระตุ้น 2 เข็มค่ะสำหรับวัคซีนป้องกันบาดทะยัก หากเคยฉีดเมื่อ 3 ปีก่อนเช่นกัน ก็ยังไม่จำเป็นต้องฉีดกระตุ้นอีกค่ะสำหรับบาดแผลที่โดนข่วน ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ